**КОМИ РЕСПУБЛИКАСА**

**ЭКОНОМИКА СÖВМÖДАН МИНИСТЕРСТВОЛÖН**

**ТШÖКТÖД**

**Инновационнöй уджлы государствосянь отсöг сьöм босьтöм вылö заявкаяс видлалöм да инновационнöй проектъяс конкурс серти бöрйöм кузя комиссияö пырысьясöс да уджалан регламент вынсьöдöм йылысь**

ТШÖКТА:

1. Вынсьöдны Инновационнöй уджлы государствосянь отсöг сьöм босьтöм вылö заявкаяс видлалöм да инновационнöй проектъяс конкурс серти бöрйöм кузя комиссияö пырысьясöс тайö Тшöктöд дорö 1 содтöд серти.

2. Вынсьöдны Инновационнöй уджлы государствосянь отсöг сьöм босьтöм вылö заявкаяс видлалöм да инновационнöй проектъяс конкурс серти бöрйöм кузя комиссиялысь уджалан регламент тайö Тшöктöд дорö 2 содтöд серти.

3. Лыддьыны вынтöмöн:

«Инновационнöй уджлы государствосянь отсöг сьöм босьтöм вылö заявкаяс видлалöм да инновационнöй проектъяс конкурс серти бöрйöм кузя комиссияö пырысьясöс да уджалан регламент вынсьöдöм йылысь» Коми Республикаса экономика сöвмöдан министерстволысь 2009 во лöддза-номъя тöлысь 17 лунся 191№-а тшöктöд;

«Инновационнöй уджлы государствосянь отсöг сьöм босьтöм вылö заявкаяс видлалöм да инновационнöй проектъяс конкурс серти бöрйöм кузя комиссияö пырысьясöс да уджалан регламент вынсьöдöм йылысь» Коми Республикаса экономика сöвмöдан министерстволöн 2009 во лöддза-номъя тöлысь 17 лунся 191 №-а тшöктöдö вежсьöмъяс пыртöм йылысь» Коми Республикаса экономика сöвмöдан министерстволысь 2009 во моз тöлысь 4 лунся 254 №-а тшöктöд.

4. Тайö тшöктöдсö олöмö пöртöм бöрся видзöдны министрöс медводдза вежысь В.А.Тукмаковлы.

Министр И.Е.Стукалов

Сыктывкар

2010 вося рака тöлысь 23 лун

84 №

Коми Республикаса экономика министерстволöн

2010 во рака тöлысь 23 лунся 84 №-а тшöктöд дорö

1 содтöд

**Инновационнöй уджлы государствосянь отсöг сьöм босьтöм вылö заявкаяс видлалöм да инновационнöй проектъяс конкурс серти бöрйöм кузя комиссияö пырысьяс**

|  |  |
| --- | --- |
| Стукалов Иван Егорович | Коми Республикаса экономика сöвмöдан министр (водзö – Комиссияса веськöдлысь) |
| Полшведкина Елена Анатольевна | Коми Республикаса экономика сöвмöдан министерстволöн научнöй, инновационнöй да ортсы экономическöй уджлы отсöг сетан юкöнса начальник (Комиссияса веськöдлысьöс вежысь) |
| Уляшева Юлия Павловна | Коми Республикаса экономика сöвмöдан министерстволöн научнöй, инновационнöй да ортсы экономическöй уджлы отсöг сетан юкöнса медыджыд специалист-эксперт (Комиссияса секретар) |
| Комиссияö пырысьяс: |  |
| Жматко Валентина Ивановна | Коми Республикаса сьöм овмöс министерстволöн государственнöй уджйöз да сьöм активъяс юкöнса начальник (сёрнитчöмöн) |
| Лаженцев Виталий Николаевич | РНА УрЮ Коми НШ Президиумлöн Веськöдлысьöс вежысь, РНА УрЮ Коми НШ Войвылын социально-экономическöй да энергетическöй мытшöдъяс институтса директор (сёрнитчöмöн) |
| Новоселова Надежда Анатольевна | Коми Республикаса экономика сöвмöдан министерстволöн инвестиционнöй политика юкöнса начальник |
| Печерская Любовь Бореевна | Россия Федерацияса патентнöй повереннöй (сёрнитчöмöн) |
| Савченков Анатолий Викторович | Коми Республикаса видз-му овмöс да сёян-юан министерстволöн научно-информационнöй юкöнса начальник (сёрнитчöмöн) |
| Сыроватко Валерий Владимирович | Коми Республикаса промышленносьт да энергетика министерстволöн экономическöй анализ да инвестиционнöй проектъяс департаментса начальникöс вежысь (сёрнитчöмöн) |
| Таскаев Анатолий Иванович | РНА УрЮ Коми НШ Президиумлöн Веськöдлысьöс вежысь, РНА УрЮ Коми НШ Биология институтса директор (сёрнитчöмöн) |
| Чадин Иван Фёдорович | «РНА УрЮ Коми НШ Биология институтса инновационнöй шöрин» ИКК-са директор, РНА УрЮ Коми НШ Биология институтса директорöс вежысь (сёрнитчöмöн) |
| Ширяев Валерий Александрович | Коми Республикаса архитектура, стрöитчöм да коммунальнöй овмöс министерстволöн Оланiн да коммунальнöй овмöс департаментса начальникöс вежысь (сёрнитчöмöн) |

Коми Республикаса экономика министерстволöн

2010 во рака тöлысь 23 лунся 84 №-а тшöктöд дорö

2 содтöд

**Инновационнöй уджлы государствосянь отсöг сьöм босьтöм вылö заявкаяс видлалöм да инновационнöй проектъяс конкурс серти бöрйöм кузя комиссиялöн уджалан регламент**

1. Инновационнöй уджлы государствосянь отсöг сьöм босьтöм вылö заявкаяс видлалöм да инновационнöй проектъяс конкурс серти бöрйöм кузя комиссия уджлöн (водзö – Комиссия) медшöр могнас лоö инновационнöй удж нуöдысь субъектъяслысь да наöн сетöм инновационнöй проектъяслысь субсидия сетан условиеяслы лöсялöмсö видлалöм да донъялöм, инновационнöй проектъяс конкурс серти бöрйöм.

2. Решение примитöм могысь Комиссия нуöдö заседаниеяс, кутшöмъяс лыддьыссьöны правомочнöйöн, сэнi кö вöлiсны Комиссияö пырысьяс лыдысь джынсьыс унджыкöн. Комиссиялöн заседаниеясын участвуйтöны Комиссияö пырысьяс, а сiдзжö заседание вылö корöм мукöд йöз.

3. Локтöм заседание йылысь Комиссияö пырысьясöс юöртö, а сiдзжö Комиссияö пырысьяслы сёрнитанторсö да Комиссияса заседание вылын видлалöм юалöмъяс серти колана материалъяссö сетö Комиссияса секретар сiйöс нуöдан кадпасöдз 3 лунысь оз сёрджык.

4. Комиссиялысь заседаниеяс нуöдö Веськöдлысь, а кор сiйö абу – Комиссияса веськöдлысьöс вежысь.

5. Комиссия примитö решениеяс восьсöн гöлöсуйтöмöн, Комиссияса заседание вылын вöлысь Комиссияö пырысьяслöн унджык гöлöсöн.

Комиссияö пырысьяслöн öтмында гöлöс дырйи решайтан гöлöс правоыс сетсьö Комиссияса Веськöдлысьлы, кор сiйö абу – Комиссияса Веськöдлысьöс вежысьлы.

6. Комиссиялысь решение примитöм дырйи босьтсьö лыд вылö инновационнöй проект экспертизалöн помшуöмъяс.

7. Комиссияö пырысьяслöн вöзйöм серти Комиссияса Веськöдлысьлöн, а кор абу – Комиссияса Веськöдлысьöс вежысьлöн, эм право корны Комиссияса заседание вылö инновационнöй удж нуöдысь субъектöс, кодлысь документъяссö да инновационнöй проектсö кутасны видлавны Комиссияса заседание вылын, медым босьтны содтöд гöгöрвоöдöмъяс индöм материалъяс серти.

8. Сэтшöм случай дырйи, кор Комиссияö пырысьлöн эм аслас кöсйöм сетны субсидия инновационнöй удж нуöдысь субъектлы, сылы колö висьтавны та йылысь Комиссияса Веськöдлысьлы да сылы оз позь участвуйтны гöлöсуйтöмын.

9. Гöлöсуйтiгöн Комиссияса Секретар пасйö Комиссияö быд пырысьлысь гöлöсуйтан помшуöмъяссö.

10. Комиссиялöн решениеяс оформитсьöны сёрнигижöдъясöн, мый лöсьöдö секретар, кырмалö Комиссияса Веськöдлысь да заседание вылын вöлысь Комиссияö быд пырысь.

Сёрнигижöдын индöны:

Комиссиялысь заседание нуöдан места да кад;

заседание вылын участвуйтысь Комиссияö став пырысь;

аслас интерес серти гöлöсуйтöмын Комиссияö пырысьлöн абу участвуйтöм;

Комиссияö пырысьяслöн гöлöсутан помшуöмъяс;

инновационнöй удж нуöдысь субъектъяс да инновационнöй уджлы государствосянь отсöг босьтöм могысь наöн сетöм документъяс да инновационнöй проектъяс;

инновационнöй проект босьтöм вылö государственнöй отсöг сетан форма;

Комиссияöн примитöм решениеяс.

Вудж. Кузнецова Н.А., 5 828 пас